Aleksisbadas
Aleksisbadas (vok. Alexisbad) – mažas kaimas ir mineralinių vandenų kurortas Vokietijoje, Harcgerodės savivaldybėje, Saksonijos-Anhalto srityje, Harco kalnų papėdėje, 304 metrų virš jūros lygio aukštyje. Kaime yra siaurojo geležinkelio stotis. 42 gyventojai. Kaimas žinomas dėl savo mineralinių vandenų šaltinių. Aleksijaus šaltinis, prisotintas geležies, naudojamas geriamajam vandeniui, o Selke šaltinio vanduo naudojamas gydomosioms vonioms.